text: Seur la verde herbe s'est couchie
   Clarmondine, moult traveillie.
   Quant un petit ot la geü
   Et que reposée se fu,
   Lors dist qu'ele vouloit mengier.
   Et Cléomadès, sans targier,
   L'en donna ; car à grant plenté
   En avoient là aporté.
   Assez leur en avoit chargié
   Liadès au prendre congié.
   Li chevaus en ert si troussez
   Que il en y avoit assez ;
   Car, pour r'aler là dont venoient,
   Viande et vin assez avoient.
  